Budapesti Műszaki Egyetem
Villamosmérnöki és Informatikai Kar	Műszaki Informatika Szak
IP alapú távközlés szakirány
Infokommunkációs hálózatok szakirány 
Kötelező tárgy	
Tantárgy Adatlap
és tárgykövetelmények
2002. február 1.
Önálló laboratórium

2.	Tantárgy kódja	Szemeszter	Követelmény	Kredit	Nyelv	Tárgyfélév	
	vitt4330	8	0+0+6g	8	magyar	1/1	
3. A tantárgy felelőse:
Név:	Beosztás:	Tanszék, Int.:	
Dr. Ziegler Gábor	Tud.mtárs	Távközlési és Telematikai	
4. A tantárgy az alábbi témakörök ismeretére épít:
       A törzsoktatásban tanított tantárgyak.
5. Kötelező/ajánlott előtanulmányi rend: nincs
6. A tantárgy célkitűzése:
A tantárgy célja felkészíteni a hallgatókat a mérnöki gyakorlatban végzendő alkotó tevékenységre. Ide tartozik mind az adott feladat megoldása, mind arról a megfelelő színvonalú írásos dokumentáció elkészítése és szóbeli prezentálása. A tantárgy oktatása önálló munka keretében történik egyéni konzulens vezetésével. A hallgatók a kapott feladatot a konzulens segítségével, de önállóan végzik. A végzett munka minősítése az esetleges "mérések"-ről készített jegyzőkönyvek, a félévközi munka minősége, valamint a beadott tanulmány és a szóbeli beszámoló értékelése alapján történik. 
7. A tantárgy részletes tematikája:
A tárgyra szervezett témakiírás nincs, mivel a hallgatók alapértelmezésben az előző szemeszterben elvégzett vitt4353 tárgy keretében (kisebb óraszámban) megkezdett munkájukat folytatják most már heti 6 órában. Ha valaki a félév elején témát akar váltani, vagy  valaki a tárgyat kihagyás után, azaz nem folytató tárgyként veszi fel, akkor az az “új” témát a tanszék hasonló tematikájú tárgyaiban aktuálisan meghirdetett témái közül kell válasszon. Ehhez a tárgyfelelős segítséget nyújt. 

A félév során a hallgatók kidolgozzák a kapott feladatot a következő ütemezésben:
      1.-12. hét: A projekt feladat kidolgozása
      13-14. hét: Az elvégzett munka dokumentálása, beszámolók írásban/szóban.
8. A tantárgy oktatásának módja:
Félévenként heti 6 órás laboratóriumi gyakorlat: irodalom kutatás, konzultáció, projekt munka formájában történik
9. Követelmények
a. A szorgalmi időszakban: 
A félévek lezárásának módja: gyakorlati jegy. 
A gyakorlati jegy megszerzésének feltételei 3 részből állnak: 
1. a konzulens által kitűzött feladat megoldása a félév során (konzulens osztályozza, 50%-os súllyal szerepel), 
2. az elvégzett munkáról a szorgalmi időszak végén írásbeli beszámoló készítése és határidőre történő beadása külön hirdetményben közzétett tartalmi és formai követelmények szerint. A beszámó, mint műszaki dokumentum színvonaláz a konzulens és tárgyfelelős is külön-külön osztályozza. A beszámolóra kapott jegy a kettőnek egyszerű átlaga, amely egyszerű átlag a végső jegyben 25%-os súllyal szerepel. 
3. az elvégzett munkáról a szorgalmi időszak végén szóbeli, vetített-képes elektronikus prezentáció tartása külön hirdetményben közzétett tartalmi és formai követelmények szerint, ezt a szóbelin elnöklő oktató/drsz. értékeli és a végső jegyben 25%-os súllyal szerepel. A szóbeli beszámoló előfeltétele az elfogadott írásbeli.
A gyakorlati jegy a 3 részkövetelményre adott osztályzatok fentiek szerint súlyozott átlaga. Nem kaphat gyakorlati jegyet az a hallgató, aki bármely kategóriában nem éri el legalább az elégséges osztályzatot, vagy írásbeli beszámolóját akár a konzulense, akár a tárgyfelelős nem fogadta el (elégtelen). A szóbeli előtt időben be nem adott írásbeli csak különeljárási díj mellett pótolható, legkésőbb a szóbeli megkezdéséig. 
b. A vizsgaidőszakban: 
Az a hallgató, aki a szorgalmi időszak végéig nem tett érvényes beszámolót, ismételt vizsga jelleggel összesen egy alkalommal kísérelhető meg a vizsgaidőszakban, a tárgyfelelős által előírt időpontban, a vizsga időszak végén. Az íly módon megszerzett gyakorlati jegy közepesnél (3) jobb általában nem lehet, különleges méltánylást érdemlő eseteket kivéve: pl. kórházi zárójelentéssel igazolt fekvőbetegség. 
c. Elővizsga: -
10. Jegyzet, tankönyv, felhasználható irodalom:
        A tanulmányozandó irodalmat a konzulensek egyedileg írják elő.
11. A tantárgy tematikáját kidolgozta:
Név:	Beosztás:	Tanszék, Int.:	
Dr.Ziegler Gábor	Tud.mtárs	TTT